**Pokyn riaditeľky školy**

upravujúci podmienky výchovy a vzdelávania v Hotelovej akadémii v Žiline pre školský rok 2020/21 vo veciach prevádzky, vnútorného režimu, a podmienok na zaistenie bezpečnosti a ochrany zdravia žiakov po dobu trvania pandémie ochorenia COVID 19 a pre potreby dodržiavania protiepidemických opatrení.

Žilina 2.septembra 2020

**Prevádzka a vnútorný režim školy počas zelenej fázy**

***Zelená fáza predstavuje stav, kedy škola nemá žiaka alebo zamestnanca, u ktorých je podozrenie na infikovanie.***

*Opatrenia majú smerovať k implementácii odporúčaní Úradu verejného zdravotníctva založené na* ***princípe ROR - Rúško, Odstup, Ruky.***

**Povinnosti zákonných zástupcov/plnoletých žiakov**

* Zákonný zástupca zodpovedá za dodržiavanie hygienicko-epidemiologických opatrení pri príchode žiaka do školy a pri odchode žiaka zo školy (nosenie rúšok, dodržiavanie odstupov, dezinfekcia rúk).
* Zákonný zástupca **zabezpečí každý deň** pre svoje dieťa **2 rúška** (jedno rezervné má žiak v taške) a **papierové jednorazové vreckovky**.
* Dodržiava pokyny riaditeľa školy, ktoré upravujú podmienky prevádzky na školský rok 2020/21.
* Zákonný zástupca predkladá **pri prvom nástupe žiaka do školy** Zdravotný dotazník a vyhlásenie zákonného zástupcu žiaka alebo plnoletého žiaka pred nástupom do SŠ.
* Po každom **prerušení** dochádzky žiaka do školy **v trvaní viac ako tri** dni písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie.
* Písomné vyhlásenie o zdravotnej spôsobilosti žiaka je uverejnené na webovej stránke školy.
* **V prípade, že má u svojho dieťaťa podozrenie alebo potvrdené ochorenie na COVID-19, bezodkladne o tejto situácií informuje príslušného vyučujúceho a riaditeľa školy. Povinnosťou zákonného zástupcu je aj bezodkladné nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je žiakovi prerušená dochádzka do školy**.
* **Plnoletí žiaci** plnia uvedené povinnosti osobne.

**Organizácia výchovno-vzdelávacieho procesu**

Výchovnovzdelávací proces prebieha v nezmennej forme. Prebieha riadne praktické vyučovanie podľa školského vzdelávacieho programu a platných opatrení ÚVZ SR.

**Organizácia vyučovania 2.09.2020 a 3.09. 2020**

**2.09. 2020** škola neorganizuje slávnostné hromadné otvorenie školského roka, ale bude realizované individuálne v triedach s triednym učiteľom a prostredníctvom školského rozhlasu.

**3.09. 2020** žiaci majú triednické hodiny zamerané na základné informácie o režime vyučovania a opatreniach počas pandémie a ostatné činnosti podľa programu triednických hodín.

* Žiaci prichádzajú do školy podľa vypracovaného harmonogramu. Do budovy školy vchádzajú žiaci hlavnými vchodmi :

|  |  |
| --- | --- |
| **Hlavný vchod 1 (Hlinská 31)** | **Hlavný vchod 2 (Hlinská 33)** |
| 8,00 - žiaci 1.A, 1.F, 1.M | 8,00 - žiaci 1.C, 1.D, 1.G, |
| 8,30 - žiaci 2.A, 2.G, 2,C, 2D | 8,30 - žiaci 2.M, 2.F, |
| 8,45 - žiaci 3.A, 3.C, 3.D | 8,45 - žiaci 3.M, 3.F, 3.G |
| 9,00 - žiaci 4.A, 4.F, 4.G , 5.F | 9,00 - žiaci 4.M, 5.G, NDŠ - 1.Av, 2Av |

* Žiaci pri vstupe do školy prechádzajú filtrom ( meranie teploty a dezinfekcia rúk), ktorý zabezpečuje určený dozor. Dodržujú odstupy, majú nasadené rúško a vyhýbajú sa osobnému kontaktu.
* Pri vstupe do budovy odovzdajú triednemu učiteľovi vyplnené tlačivo Zdravotný dotazník a vyhlásenie zákonného zástupcu žiaka alebo plnoletého žiaka pred nástupom do SŠ.
* Žiaci sa zdržiavajú len vo svojej triede, vychádzajú len na toaletu, počas prestávok sa nezdržiavajú na chodbe. Dôsledne rešpektujú pokyny dozor konajúcich zamestnancov.

**Organizácia vyučovania od 4. 9. 2020**

* V škole prebieha riadne školské vyučovanie podľa platného rozvrhu pre teoretické a  praktické vyučovanie.
* Žiaci prichádzajú na teoretické vyučovanie do školy postupne podľa nasledujúceho rozpisu.

**7.00 - 7.15** žiaci štvrtých a piatych ročníkov a NDŠ.

* 1. **- 7.25** žiaci prvých ročníkov

**7.25- 7.35** tretích ročníkov

**7.35 - 7.45** žiaci druhých ročníkov

* Z dôvodu plynulého prechodu spoločnými priestormi (chodbami a schodiskom) žiaci v období od 2.09. - 15.09. 2020 nepoužívajú šatne a povinne nosia ochranné hygienické návleky.

**Podmienky na zaistenie BOZP pri výchove a vzdelávaní vrátane BOZP na odbornom výcviku**

Na vchodových dverách školy a pracovísk OV ( pracovisko ŠJ a pracovisko OV ŽSK) je zverejnený oznam, ktorý uvádza, za akých podmienok je možné vstúpiť do budovy školy a na pracoviská.

Odborný výcvik na pracovisku zamestnávateľa vrátane DSV sa riadia aktuálnymi nariadeniami ÚVZ SR.

**Obdobie od 2.9 – 15. 9. 2020**

* Škola a pracoviská OV zabezpečia ranný filter (meranie telesnej teploty a dezinfekciu rúk) všetkých osôb vstupujúcich do budovy školy.
* Žiaci povinne nosia rúško vo vnútorných priestoroch školy vrátane učebne alebo pracovísk odborného výcviku.
* Počas obdobia od 2.9 – 15. 9. 2020 sa žiaci zdržiavajú aj cez prestávky v triede s výnimkou použitia toalety a stravovania.
* V období od 2.09 - 20. 09. 2020 sa telocvičňa nevyužíva a telesná výchova sa organizuje v exteriéri.
* Pedagogickí aj nepedagogickí zamestnanci nosia rúško alebo ochranný štít.
* Upratovanie a dezinfekcia toaliet prebieha minimálne 3x denne a podľa potreby .
* Dôkladné čistenie všetkých miestností, v ktorých sa žiaci, pedagogickí a odborní zamestnanci a ďalší zamestnanci školy nachádzajú, sa vykonáva najmenej raz denne.
* Škola vyčlení pre účely izolácie žiaka s podozrením na ochorenie COVID -19 izolačnú miestnosť na prízemí hlavnej budovy. Miestnosť bude po opustení žiakom dezinfikovaná a dôkladne vyvetraná.

**Tieto opatrenia sa podľa epidemiologickej situácie môžu predlžiť.**

**Ďalšie opatrenia v zelenej fáze**

* Žiak nosí rúško všade vo vnútornom priestore školy, okrem učební a priestorov, kde prebieha výchovne- vzdelávací proces, ak nie je určené inak z nariadenia ÚVZ SR.
* Pri vyučovaní predmetov, kde dochádza k premiešavaniu žiakov, žiak nosí rúško.
* Pedagogickí zamestnanci opakovane upozorňujú žiakov na dodržiavanie hygienických pravidiel pri kýchaní a kašľaní.
* Pedagogický zamestnanec nosí rúško alebo ochranný štít počas výchovne vzdelávacieho procesu.
* Nepedagogický zamestnanec nosí rúško alebo ochranný štít v súlade s aktuálnymi opatreniami ÚVZ SR.
* Pri prvom nástupe do práce všetci zamestnanci školy vyplnia Zdravotný dotazník a vyhlásenie zamestnanca a pred nástupom do školy.
* Po každom prerušení dochádzky v trvaní **viac ako tri dni, predkladá zamestnanec** školy zdravotný dotazník, ktorým monitoruje svoj zdravotný stav.

**Čistota a údržba priestorov školy**

* Pri vstupe do budovy hlavným vchodom a cez šatňu si vstupujúci dezinfikujú ruky dezinfekčným prostriedkom.
* V miestnostiach, kde sa zdržiavajú žiaci, zabezpečí vyučujúci časté a intenzívne vetranie.
* Dezinfekcia a upratovanie toaliet sa uskutočňuje dvakrát denne a podľa potreby.
* Toalety sú vybavené mydlom v dávkovači a jednorazovými papierovými utierkami pre bezpečné osušenie rúk.
* Dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, je vykonávaná minimálne dvakrát denne a podľa potreby
* Dôkladné čistenie všetkých miestností, v ktorých sa žiaci, pedagogickí a odborní zamestnanci a ďalší zamestnanci školy nachádzajú, sa vykonáva najmenej raz denne.
* Upratovací personál musí byť poučený o sprísnených podmienkach upratovania.
* Smetné koše sú zabezpečené tak, aby nebol nutný fyzický kontakt rúk s košom.

**Stravovanie**

* Stravu bude vydávať personál školskej jedálne na podnose spolu s čistým príborom. Žiaci si sami jedlo a pitie nedokladajú a neberú si ani príbory.
* Výdaj jedla sa uskutoční po skupinách podľa harmonogramu.
* Žiaci budú sedieť s odstupom.
* Pred vstupom do školskej jedálne si vydezinfikujú ruky.
* Výdaj jedla sa uskutoční do troch hodín od jeho prípravy.

**Pri podozrení na ochorenie**

* Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nesmie vstúpiť do priestorov školy.
* Ak žiak v priebehu dňa vykazuje niektorý z možných príznakov COVID-19, bezodkladne si nasadí rúško a je nutné umiestniť ho do samostatnej miestnosti a kontaktovať zákonných zástupcov, ktorí ho bezodkladne vyzdvihnú.
* Ak sa u zamestnanca školy objavia príznaky nákazy COVID –19 v priebehu jeho pracovného dňa, bezodkladne o tom informuje riaditeľa školy a opustí školu v najkratšom možnom čase s použitím rúška.

**Pracovno-právne vzťahy**

* Zamestnanci školy plnia svoje pracovné povinnosti osobne na pracovisku podľa pracovnej zmluvy a pracovnej náplne.
* Ak niektorý zo zamestnancov zo subjektívnych dôvodov (obava z nákazy, nepodložená klinickými príznakmi) odmieta vykonávať pracovnú činnosť osobne a na pracovisku, zamestnávateľ môže:
  + dohodnúť sa so zamestnancom na čerpaní dovolenky ( § 111 ods. 1 Zákonníka práce) alebo
  + ospravedlniť neprítomnosť zamestnanca na pracovisku bez náhrady mzdy (tzv. prekážka v práci na strane zamestnanca) podľa § 141 ods. 3 písm. c) Zákonníka práce.

**Prevádzka a vnútorný režim školy počas oranžovej fázy.**

***Oranžová fáza nastáva v prípade podozrivého žiaka, alebo pracovníka z ochorenia COVID-19, či v prípade nariadenia ÚVZ SR. Nad rámec platných opatrení zelenej fázy je jej cieľom pripraviť školu a žiakov na pripadnú červenú fázu****.*

* Škola mobilizuje skladové zásoby OOPP a dezinfekčných opatrení.
* Žiaka či zamestnanca môže určiť ako podozrivého jedine miestne príslušné RUVZ alebo spádový všeobecný lekár

Pri podozrení na ochorenie v prípade žiaka, pedagogického, nepedagogického zamestnanca, zákonného zástupcu alebo osoby v úzkom kontakte, škola dodržiava všetky nariadenia a pokyny z manuálu vydaného MŠVVaŠ SR.

**Prevádzka a vnútorný režim školy počas červenej fázy.**

***Červená fáza nastáva pri dvoch a viac potvrdených pozitívnych prípadoch medzi žiakmi, nepedagogickými zamestnancami alebo jedným pedagogickým zamestnancom/odborným zamestnancom, alebo v prípade nariadenia ÚVZ SR.***

V prípade potvrdenia ochorenia u 2 a viac žiakov, u pedagogického, u nepedagogického zamestnanca, zákonného zástupcu alebo osoby v úzkom kontakte so žiakom, škola dodržiava všetky nariadenia a pokyny z manuálu vydaného MŠVVaŠ SR.

Platný od 1.9.2020